ArabovMK/tajik-wikipedia-corpus huggingface dataset:
Маҳкумшуда

Маҳкумшуда — шахсе, ки бо ҳукми айбдории суд ба ягон ҷазои ҷиноятӣ (ҷарима, мусодираи амвол, махдуд кардани озодӣ, аз озодӣ маҳрум сохтан ва маҳкум шудааст. Бо баробари баровардани ҳукми айбдории суд баъзе ҳуқуқ ва озодиҳои маҳкумшуда қатъ шуда, баъзеи онҳо маҳдуд мешаванд. Ҳаҷми ҳуқуқ ва озодиҳои қатъ ва маҳдудшуда аз навъи ҷазои ҷиноятии таъйиншуда вобаста аст.. низ.
Маҳкамхоҷа Баҳоваддинов

Маҳкамхоҷа Баҳоваддинов - сароянда ва тарғибгари "Шашмақом". Санъати овозхонию сознавозиро аз Маъруфхоҷа Баҳодуров, Иброҳимҷон Расулов омӯхта, бештар ба иҷрои шохаҳои мақомҳо кӯшиш ба харҷ дода, фаъолияти ҳунариашро дар дастаи "Торҳои заррин" (ш. Хуҷанд) оғоз намудааст. Хатмкардаи Институти омӯзгории Хуҷанд буда, устоди факултаи санъати Донишгоҳи давлатии Хуҷанд ба номи академик Бобоҷон Ғафуров (аз соли 1995-то имрӯз), сарвари дастаи ҳунарии ҷамъияти саҳомии ба номи Ӯрунхоҷаеви ноҳияи Ғафуров (аз соли 1995 то имрӯз). Маҳкамхоҷа Баҳоваддинов дар иҷрои қисм, шохаҳои овозии мақомҳо, сурудҳои классики "Баёти 1, 2, 3, 4", "Баёт", "Сегоҳ", "Чоргоҳ 1, 2, 3", "Гиря", "Мискин", "Даромади Ушшоқ", "Гулёри Содирхон", "Талқини Содирхон", "Қашқарчаи Ушшоқи Содирхон", "Каримқулбегии Содирхон", "Ироқи Бухоро", "Чапандози Ироқи Бухоро", "Уфари Ироқи Бухоро", "Қашқарчаи Рок", "Уфари Рок", "Нимчӯпонӣ", "Савти Муноҷот" ва ғ. маҳорати хуб ва сабки хоси иҷроӣ ба харҷ додаст. Маҳкамхоҷа Баҳоваддинов дар ҳайати дастаҳои ҳунарии Хуҷанд ба кишварҳои Булғория, Руминия, Ҳабашистон, Корея ва ғ. сафарҳои ҳунарӣ карда, барандаи нишони тилоии ВЦПС (барои маҳорати баланди иҷроӣ) аст. 1 Адабиёт Ҳамчунин нигаред.
Маҳмад Раҳимов

Раҳимов Маҳмад Забирович — узви Кумитаи Маҷлиси намояндагони Маҷлиси Олии Ҷумҳурии Тоҷикистон оид ба қонунияти конститутсионӣ, қонунгузорӣ ва ҳуқуқи инсон, аз 17 марти соли 2005. Зиндагинома 10 августи соли 1954 дар ноҳияи Рӯдакӣ таваллуд шудааст. оли 1978 факултети ҳуқуқшиносии Донишгоҳи давлатии Миллии Тоҷикистонро хатм намуда, минбаъд дар ҳамон факултет ба сифати ассистент, муаллими калон, дотсент ва профессори кафедраи "Ҳуқуқи соҳибкорӣ ва тиҷоратӣ" фаъолият намудааст. Аз соли ба ҳайси муовини декани факултети ҳуқуқшиносӣ кор кардааст. Соли 1994 ба сифати мудири кафедраи "Ҳуқуқи соҳибкорӣ ва тиҷоратӣ"-и факултети ҳуқуқшиносии Донишгоҳи давлатии миллии Тоҷикистон интихоб шудааст. Соли 2000 рисолаи докториро ҳимоя намуда, сазовори унвони доктори илмҳои ҳуқуқшиносӣ гардидааст. Соли 2001 профессори кафедраи Ҳуқуқи соҳибкорӣ ва тиҷоратӣ-и Донишгоҳи давлатии миллии Тоҷикистон интихоб шудааст. Бо фармони Президенти ҶТ аз 17 марти соли 2009 ба вазифаи Директори Маркази миллии қонунгузории назди Президенти Ҷумҳурии Тоҷикистон таъйин карда шуд. Пайвандҳо МАЪЛУМОТНОМА ДАР БОРАИ ВАКИЛОНИ МАҶЛИСИ НАМОЯНДАГОН.
Маҳмад Раҳмонов

Маҳмад Рӯзиевич Раҳмонов (соли 1924, ш. Бухоро – ваф. маълум нест), педагог, номзади илмҳои педагогӣ, дотсент. Зиндагинома Соли 1945 факултети забон ва адабиёти тоҷики Донишкадаи давлатии омӯзгории ш. Сталинобод ба номи Т.Г. Шевченкоро хатм кардааст. Солҳои 1945– 1949 муаллими забон ва адабиёти тоҷики Омӯзишгоҳи шаҳраки Навободи вилояти Ғарм, 1949–1961 мудири бахши методикаи таълими забон ва адабиёти тоҷики Институти илмию тадқиқотии илмҳои педагогии ҶШС Тоҷикистон, 1961–2003 муаллими калон, дотсенти кафедраи педагогикаи умумии Донишгоҳи давлатии омӯзгории Тоҷикистон ба номи Қ. Ҷӯраев буд. Муаллифи зиёда аз 50 корҳои илмӣ, илмию методӣ буда, бо ҳаммуаллифӣ китоби дарсии "Педагогика школы"-ро бо забони тоҷикӣ тарҷума ва чоп намудааст. Бо нишонҳои сарисинагии "Аълочии маорифи халқи Тоҷикистон" ва "Барои муваффақиятҳои мактаби олии ИҶШС" қадр карда шудааст.
Наим Маҳкамов

Наим Маҳкамов (15.06.1952, шаҳри Истаравшани вил. Суғд), сароянда ва оҳангсози тоҷик (сопранои лирикӣ). Ҳофизи халқии ҶШС Тоҷикистон Зиндагинома Нозукиҳои санъати сарояндагиро аз падараш Маҳкам Ғафуров (сарояндаи халқӣ) омӯхтааст. Соли 1973 факултети механикии Донишгоҳи хоҷагии қишлоқи Тоҷикистонро хатм карда, Солҳои 1973-1986 инженери ф-каи трикотажии шаҳри Ӯротеппа (ҳоз. Истаравшан) ба номи "60-солагии СССР" буд. Аз соли 1987 муассис ва роҳбари бадеии ансамбли тарона ва рақси "Дилшод". Маҳкамов ҳамчун сароянда дар мусобиқаҳои ҳунарии ҳаваскорони санъат мунтазам баромад мекард. Маҳкамов сурудҳои классикию тоҷикӣ, таронаҳои халқҳои ҷумҳуриҳои бародарӣ ва шарқиро хеле моҳирона месарояд. Дар барномаҳояш сурудҳо дар васфи ватан, ишқу муҳаббат, насиҳату ахлоқӣ ва ғ.-ро дар бар мегиранд: "Ушшоқи Содирхон", "Чоргоҳи 1", "Ушшоқи Мулло Тӯйчӣ" ва оҳангҳои эҷодкардаи худаш – "Ватан" (шеъри Ф. Ансорӣ), "Комсомол" (шеъри С. Маъмур), "Шукр дар даврони мо" (шеъри Ғ. Мирзо), "Ба дилбар" (шеъри А. Лоҳутӣ), "Наргиси шаҳло" (шеъри Н. Назирӣ)-ро хеле моҳирона сароидааст. Маҳкамов дар ин самт зиёда аз 50 суруд эҷод намудааст. Сурудҳои "Модарам" (шеъри Отабоев), "Марши комсомол" (шеъри С. Аюбӣ), "Ба Мирзо Турсунзода" (шеъри Н. Тихонов), "Боди насим" (шеъри Ҳофиз) ва ғ. намунаҳои беҳтарин маҳсули эҷодии ӯ мебошанд.
Маҳима Чаудҳарӣ

Маҳима Чаудҳарӣ ва се филми паиҳаме, ки бо иштироки Маҳима ба навор гирифта шудааст, ӯро ба ҷаҳониён муаррифӣ кардаанд 1. Зиндагинома Маҳима Чаудҳарӣ 13 сентябри соли 1973 дар Дарҷилинги Ҳиндустон ба дунё омадааст. Ӯ мактаби -и Курсеонги Дарҷилинг -ро хатм намудааст. Маҳима маълумоти олиро бо дараҷаи бакалавр дар коллеҷи Лорето гирифтааст, аммо ӯ бо ихтисоси худ кор накардааст 2. Ҳунарпешаҳои дӯстдоштааш Шоҳруххон ва Ҷуҳӣ Чавла мебошанд. Ҳаёти шахсӣ Чаудҳарӣ бо тенисисти машҳур Леандер Паес робитаи ошиқона доштанд вале пас аз хиёнати Леандер бо Риа Пилаӣ модел, онҳо ҷудо шуданд 3. Маҳима Чаудҳарӣ моҳи ноябри соли 2006 бо Боббӣ Мукҳерҷӣ ба шавҳар баромадааст. Онҳо дар Лос-Вегас шинос шудаанд, Боббӣ дӯсти наздики бародари Маҳима аст. Шавҳари Маҳима меъмор мебошад 4. Маҳима ҳамсари дуюми Боббӣ ба ҳисоб рафта, Боббӣ аз завҷаи аввалааш ҷудо шудааст ва ду фарзанд дорад. Маҳима ва Боббӣ бо анъанаи ҳиндуӣ ақд кардаанд. 5 10 июн и соли 2007 ин ҷуфт соҳиби духтарчае бо номи Арян гаштанд 6. Ҳамсарон соли 2013 аз ҳам ҷудо шуданд. Чоҳдҳарӣ дар соли 2022 бемории саратони сина ташхис шуд ва бомуваффақият табобат карда шуд. Вай қайд кард, ки намоишҳои мазҳакавӣ ба мисли Капил Шарма Шоу ба ӯ ҳангоми шифо ёфтани беморӣ кӯмак карданд. Фаъолият Ӯ дар озмоиши барои филми Умедҳои фиребхурда иштирок намуда аз байни 3000 нафар нақш аз они ӯ мешавад, ки ин филм соли 1997 ба навор гирифта шуд. Дар филм ӯ бо шоҳи Болливуд Шоҳруххон нақш бозидааст. Филм хело муваффақ шуд, ки ҷоизаҳои бисёреро бурд намуд ва Маҳима ҷоизаи -ро барои Беҳтарин Нақш ба даст овард 7. Баъди бозидани ин филм ӯро ба бисёр филмҳои дигаре даъват намуданд. Нақшҳои дигари ӯ дар филми Омӯрзиш буд, ки ӯ ду нақшро бозидааст ва дар дар филми Муҳаббат бозича нест, нақши бевазанеро мебозад, ки маҷбур мешавад ба бародари шавҳараш ба шавҳар мебарояд ва Маҳима аз иҷрои ин нақш ба хубӣ баромадааст; дар филми Тапиши дил ӯ нақши дуюмдараҷаро бозидааст, дар филм ба шахсе ошиқ мешавад, ки мард зани дегараро дӯст медорад; дар филми Иваз нақши сарояндаро мебозад ва ошиқи ғоратгаре аст; дар Қатънашаванда нақши ҳамсари якрави полисро дорад; дар Гуреза нақши арӯси ҷавонро меофарад, ки бо гаронии қалини маросими тӯй мубориза мебарад. Инчунин дар филмҳои Иҷоранишини ҷаззоб, Бемории рӯҳӣ, Ба ман танҳо муҳаббат лозим аст, Ишқ бар намегардад ва ғайраҳо аз уҳдаи нақш ба хубӣ баромадааст. Маҳима бо бисёр ҳунарпешаҳои машҳури Ҳиндустон аз қабили: Каҷол, Шилпа Шеттӣ, Амиша Пател, Урмила Матондкар, Маниша Коирала, Равина Тандон, Рекҳа, Ҳема Малинӣ, Притӣ Зинта ва Табу ҳамкори кардааст. Соли 2010 дар филми Асад Раҷа бо номи бо ҳунарпешаи ширинкор Манӣ Лиақат нақш бозидааст. Маҳима инчунин дар триллери (- 2015) бо Санҷай Капур ва Ом Пурӣ ҳунарнамоӣ кардааст. Соли 2016 дар филми Шоколади сиёҳ дар нақши антагонист бозидааст. Филмнома Барномаи телевизионӣ Маҳима Чаудҳарӣ дар барнома - озмуни Чипта ба Болливуд аз 17 марти 2014 то 6 июни 2014 аъзои ҳакамон буд 8. Ҷоизаҳо Нигаред низ Феҳристи ҳунарпешаҳои (актрисаҳо) Ҳиндустон.
Маҳмад Ғоибов

Маҳмад Давлатович Ғоибов (11 марти 1943, ноҳия Тавилдара) — доктори илми фалсафа, профессор, Корманди шоистаи Тоҷикистон. Зиндагинома Соли 1973 факултаи фалсафаи Университети давлатии Маскавро хатм намуда, дар аспирантураи он хондааст. Аз соли 1977 дар Донишгоҳи давлатии Тоҷикистон ба номи В. И. Ленин фаъолият менамояд. Вазифаҳои муаллим, муаллими калон, дотсент, мудири кафедраи таърихи фалсафа, ноиби ректор оид ба тарбия ва таъминоти иҷтимоӣ Донишгоҳи миллии Тоҷикистонро адо намудааст. Аз соли 2005 роҳбарии кафедраи фарҳангшиносии Донишгоҳи миллии Тоҷикистонро ба уҳда доштааст. Ба таҳқиқи аҳволу осори маорифпарвари маъруфи афғон Маҳмуди Тарзӣ, ҳамсафаш Саидҷамолиддини Афғонӣ, баррасии таърихи равшангароӣ дар Тоҷикистону Афғонистон ва дигар масоил шуғл варзида, қариб сад таълифоти илмӣ, илмӣ-оммавӣ, методӣ ба хидмат овардааст. Осор.
Маҳмадалишо Музофиршоев

Маҳмадалишо Музофиршоев — филолог, номзади илми филология, дотсенти кафедраи забони адабии муосири тоҷикӣ Донишгоҳи миллии Тоҷикистон. Зиндагинома Маҳмадалишо Музофиршоев хатмкардаи факултаи филологияи Донишгоҳи миллии Тоҷикистон. Муаллими фанни алифбои ниёгон дар мактаби таҳсилоти умумии 51, ноҳияи Рӯдакӣ (собиқ Ленин), омӯзгори фанҳои алифбои ниёгон, забон ва адабиёти тоҷик дар м.т.у. 26 ва 28 н. Шуғнон, ҷонишини директор оид ба тарбия дар Коллеҷи санъати ба номи А. Бобоқулов, Душанбе ва омӯзгори фанҳои алифбои ниёгон, забон ва адабиёти тоҷик дар литсеи 55 Душанбе. Аз соли 2004 муаллими калони кафедраи забони муосири тоҷики факултаи филологияи Донишгоҳи миллии Тоҷикистон.
Маҳмадалишо Ҳайдаршо

Маҳмадалишо Ҳайдаршо (зод. 18 апрел 1928, Хоруғ, ҶХШС Тоҷикистон) — шоир, тарҷумон ва фелйетонависи машҳури тоҷик. Узви Иттифоқи нависандагони ИҶШС 1. Зиндагинома Ҳайдаршо Маҳмадалишо 18 апрели соли 1928 дар шаҳри Хоруғ дар оилаи ходими давлат таваллуд шудааст. Соли 1948 омӯзишгоҳи омӯзгории Хоруғ, соли 1955 факултаи таъриху филологияи Донишгоҳи давлатии Тоҷикистонро хатм кард. Дар аввал муаллим буд, баъдан ба кори рӯзноманигорӣ гузашт. Аъзои ҳизби коммунист буд ва соли 1965 Мактаби олии ҳизбиро низ хатм карда буд. Аз соли 1974 муҳаррири калони моҳномаи "Комунисти Тоҷикистон" буд. Аз аввали солҳои 50 ҳам барои атфол ва ҳам барои бузургсолон шеър мегуфт. Эҷод Ашъори ӯ дар маҷмуаҳои "Ҳамсинфони ман" (соли 1958), "Садои баҳор" (соли 1966), "Бачаҳои Москва" (соли 1966), "Гулхандаи замин"(соли 1974), "Дарё омад" (соли 1976), "Помири ман" (соли 1978), "Кӯҳи лаъл" (соли 1982), "Баёзи сангин" (соли 1984), гирд омадаанд. Дар китоби ҳаҷвии ӯ Хористони "Хорпуштак" (соли 1983) танбалону коргурезон ва хушомадгӯёну баднафсон мазаммат шудаанд. Намунаи шеърҳои Ҳайдаршо ба забонҳои молдовӣ, ӯзбекӣ ва ғайра тарҷума шудааст. Китоби очерку мақолаҳояш бо номи "Се насли омўзгорони Бадахшон" соли 1991 аз чоп баромад. Тарҷумонӣ Ашъори С. Шипачёв, К. Симонов, Н. Доризо ва дигаронро ба тоҷикӣ гардонидааст. Осор.
Маҳмадалӣ Айюбӣ

Маҳмадалӣ Айюбӣ (Маҳмадалӣ Аюбов; зод. 23 апрели 1956, деҳаи Ворошилов, ноҳияи Коммунистӣ) — овозхон в ҳунарпешаи театр. Ҳунарпешаи шоистаи Тоҷикистон, Ҳунарпешаи халқии Тоҷикистон. Зиндагинома Хатмкардаи Донишкадаи давлатии санъати Тоҷикистон аст. Муддате дар хонаи маданияти шаҳри Қурғонтеппа ва хонаи эҷодиёти халқи собиқ вилояти Қурғонтеппа кор карда, аз соли 1979 инҷониб корманди Театри мусиқӣ-мазҳакаи шаҳри Қурғонтеппа мебошад, чун овозхон, навозанда, роҳбари мусиқӣ, нақшовар фаъолият доштааст. Ба сифати актёр дар чандин намоишнома, аз ҷумла "Рӯдакӣ", "Эшони иллоанта", "Писари Ватан" нақш бозидааст. Вале маҳораташ дар овозхонӣ хуб зуҳур кардааст. Қариб 300 суруду таронаро сароидааст. "Савганд", "Эй Ватан", "Ишқро анҷом нест", "Тоҷикистони азизам" аз ҷумлаи онҳоанд. Ҳамчун мутриб ва оҳангсоз барои дастаҳои консертӣ ёрӣ мерасонад. Соли 1991 дар фестивали байналмилалии санъат дар Лаҳистон сазовори "Табарчаи тиллоӣ" гардидааст. Ҷоизаҳо Бо медали ҷашни "20-солагии Истиқлолияти давлатии Ҷумҳурии Тоҷикистон" қадр шудааст.
Маҳмадалӣ Сафаров

Маҳмадалӣ Сафаров (Сафаров Маҳмадалӣ Маҳмадиевич майи 1952, деҳаи Найзирак, ноҳияи Орҷоникидзеобод) — физикдон и тоҷик, доктори илмҳои техникӣ, дотсент. Зиндагинома Солҳои дар факултети физикаи Донишкадаи давлатии омӯзгории ш. Душанбе ба номи Т. Г. Шевченко таҳсил намудааст. Солҳои лаборанти калони кафедраи методикаи таълими физика, аспирант, ассистент, муаллими калон ва дотсенти кафедраи физикаи умумии Донишкадаи давлатии омӯзгории ш. Душанбе ба номи Т. Г. Шевченко буд. Оид ба хосиятҳои ҳароратии эфирҳои сода ва маҳлули обии гидразин вобаста ба ҳарорат ва фишор кори илмӣ бурда, зиёда аз 160 номгӯи корҳои илмӣ ва илмию методӣ нашр намудааст. Инчунин ҳаммуаллифи се ихтироот мебошад. Бо нишони сарисинагии "Аълочии маорифи халқи Тоҷикистон" сарфароз карда шудааст. Осор.
Маҳмадалӣ Содиқов

Маҳмадалӣ Содиқов - иштирокчи ва нимҳимоятгари дастаи миллии футболи Тоҷикистон аз Истиқлол дар Қатар..
Маҳмадалӣ Муҳаммадиев

Маҳмадалӣ Муҳаммадиев (10 март 1946, ноҳияи Дарвоз, Вилояти мухтори Кӯҳистони Бадахшон — 7 январ 2021, Душанбе) — ҳунарпешаи театру синамо. Узви Иттиҳодияи синамогарони ИҶШС 1. Зиндагинома Маҳмадалӣ Муҳаммадиев, 10 марти соли 1946 дар деҳаи Хушарваки ноҳияи Дарвоз ба дунё омадааст. Хатмкардаи Институти театру кинои Маскав аст. Дар Театри давлатии академӣ-драмавии ба номи Лоҳутӣ ва Театри давлатии ҷавонони ба номи М. Воҳидов кор карда, як силсила нақшҳо офаридааст. Синамо Маҳмадалӣ Муҳаммадиев дар ҳамкорӣ бо муассисаҳои филмсозии собиқ ҷамоҳири шӯравӣ дар филмҳои зиёде нақш офаридааст. Нақшҳои ӯ дар филмҳои бадеии "Одам пӯсташро иваз мекунад", "Шикори охирин" ("Тоҷикфилм"), "Хайр кабудии тобистон", "Тали мамнӯъ" ("Узбекфилм"), "Ситораҳо дар шаб", "Соя" ("Туркманфилм") ва чандин филмҳо дар Маскаву Кишинев басо ҷолибанд. ӯ дар филмҳо ва намоишномаҳои телевизонии ватанӣ аз қабили "Парвози хушдоманам", "Сабзабаноз", "Қисмат", "Фиреби хаёл", "Шифо", "Чакидаҳо" ва ғайра низ нақшҳои хотирмон бозидааст. Ҷоизаҳо Барандаи чандин ҷоизаҳои байналмилаливу миллӣ дар бахши синамо буд. Даргузашт Маҳмадалӣ Муҳаммадиев субҳи 7 январи соли 2022, бар асари беморӣ дар сини 76-солагӣ дар шаҳри Душанбе даргузашт.
Маҳмадамин Маҳмадаминов

Маҳмадамин Бозичаевич Маҳмадаминов - Вазири меҳнат ва ҳифзи иҷтимоии аҳолии Ҷумҳурии Тоҷикистон 22 апрели соли 1961 дар ноҳияи Шуғнон ба дунё омадааст. Миллат: тоҷик Солҳои 1978-1983 Коргари совхози Шуғнони ноҳияи Шуғнон Соли 1988 Донишгоҳи давлатии Тоҷикистонро хатм кардааст. Ихтисос: филолог, номзади илмҳои иқтисодӣ. Забонҳои хориҷӣ - англисӣ, арабӣ ва олмонӣ (бо луғат) медонад Солҳои 1988-1990 ҷонишини котиб, котиби ташкилоти комсомолии ҶДТ Солҳои 1990-1991 Котиби КМ ЛКСМ Тоҷикистон Солҳои 1991-1993 Котиби ҶС СМ Тоҷикистон Солҳои 1993-2003 Менеҷери генералии Барномаи тараққиёти дастгирии аҳолии баландкуҳи Оғохон, Ҷумҳурии Исломии Покистон, Ҷумҳурии Тоҷикистон, Ҷумҳурии Қирғизистон Солҳои 2003-2005 Муовин, муовини аввали раиси ҶСК "Ориёнбонк" Солҳои 2005-2010 Раиси Раёсати Бонки давлатии амонатгузории Ҷумҳурии Тоҷикистон "Амонатбонк" Бо Фармони Президенти Ҷумҳурии Тоҷикистон аз 10 марти соли 2010 Вазири меҳнат ва ҳифзи иҷтимоии аҳолии Ҷумҳурии Тоҷикистон таъйин шудааст.
Маҳмадамин Ҳисориев

Ҳисориев Маҳмадамин Исматович - вакили Маҷлиси намояндагони Маҷлиси Олии Ҷумҳурии Тоҷикистон даъвати Зиндагинома Эҷодиёт Нигаред низ Вакили Маҷлиси намояндагони Маҷлиси Олии Ҷумҳурии Тоҷикистон Эзоҳ Пайвандҳо МАЪЛУМОТНОМА ДАР БОРАИ ВАКИЛОНИ МАҶЛИСИ НАМОЯНДАГОН.
Маҳмадалӣ Қурбонов

Мамадалӣ Курбонович Қурбонов (январи 1905, қишлоқи Учкурғон, уезди Уш, вилояти Фарғона, Империяи Русия — 14 майи соли 1976, Уш, ҶШС Қирғизистон, ИҶШС) — ходими ҳизбӣ ва давлатии шӯравӣ, раиси ШКХ — Шӯрои Вазирони ҶШС Тоҷикистон. Зиндагинома Дар оилаи деҳқони камбағал дар қишлоқи Учқуронин уезди Уш ҳоло ноҳияи Қадамҷойи вилояти Бодканд ба дунё омадааст, миллаташ Тоҷик. Фаъолияти меҳнатӣ Сардори кони ангишти Шӯроб Тоҷикистон узви КМ ва Бюрои КМ ҲК(б), ҳамчунин вакили Шӯрои Олии ИҶШС (даъвати 1) ва Шӯрои Олии ҶШС Тоҷикистон (даъвати 1) интихоб гардидааст. Мукофоту унвонҳо Бо ду ордени Ленин, орденҳои Байрақи Сурхи Меҳнат, Ҷанги Ватанӣ (дараҷаи 1), се ордени "Нишони фахрӣ" ва медалҳо сарфароз гардидааст. Хотира Яке аз кӯчаҳои Душанбе ба номи Маҳмадалӣ Қурбонов гузошта шудааст Эзоҳ Адабиёт.
Маҳмаддовуд Саломов

Маҳмаддовуд Қаюмович Саломов — номзади илмҳои филология, дотсенти кафедраи таърихи забон ва типология Донишгоҳи миллии Тоҷикистон. Зиндагинома Маҳмаддовуд Саломов Хатмкардаи ДМТ, аспирантураи он. Аз соли 1995 омӯзгори ҳамин донишгоҳ. Аз соли 1995 то соли 2000 ассистенти кафедраи таърихи забон ва типология. Аз соли 2001 то инҷониб дотсенти ҳамин кафедра. Солҳои 1997-1999 муовини декани факултети филология оид ба тарбия, солҳои 2000-2004 муовини декани факултети филология оид ба таълим, солҳои 2004-2008 мудири кафедраи таърихи забон ва типология. Аз соли 2008 то инҷониб декани факултети филологияи ДМТ мебошад. Дар симпозиумҳои байналмилалӣ дар шаҳрҳои Теҳрон ва Боку иштирок кардааст. 1 Осор Ифодаи маҷоз дар ғазалиёти Ҳофизи Шерозӣ.-Душанбе, 2001.-138 с. (монография); Машқи хатти арабиасоси тоҷикӣ.-Душанбе: Пойтахт, 2012.-35 с. (дастури таълимӣ); Орифаи дарёдил (Маҷмӯаи мақолаҳо).-Душанбе:Пойтахт, 2013.-136 с. (мураттиб).
Маҳмадназар Отамов

Маҳмадназар Отамов – мутриби Филармонияи давлатии Тоҷикистон ба номи А. Ҷўраев, Ҳунарпешаи хизматнишондодаи ҶШС Тоҷикистон. Нигаред.
Маҳмаднаврӯз Раҳимов

Маҳмаднаврӯз Муродович Раҳимов (22 марти соли 1984, деҳаи Чароғчӣ, Ёвон) — омӯзгори ботаника, номзади илмҳои биология. Зиндагинома Маҳмаднаврӯз Раҳимов хатмкардаи факултаи биология, шуъбаи экологияи Донишгоҳи миллии Тоҷикистон. Дорандаи Ҷоизаи дипломи олими ҷавони Академияи илмҳои Ҷумҳурии Тоҷикистон, Ифтихорномаи Вазорати маориф ва илми Ҷумҳурии Тоҷикистон ва ДДОТ ба номи С. Айнӣ. Осор Пайвандҳо Энсиклопедияи Донишгоҳи давлатии омӯзгории Тоҷикистон ба номи С. Айнӣ.
Маҳмадназар Солеҳов

Муҳаммадназар Солеҳов (Солеҳов Маҳмадназар Соҳибович июни 1957, Қӯрғонтеппа — 17 июни 2009, Душанбе, Тоҷикистон) — ҳуқуқшинос ва ходими давлатӣ. Генерал-майори хидмати дохилӣ, Мушовири давлатии Ҷумҳурии Тоҷикистон, Ҳуқуқшиноси хизматнишондодаи Тоҷикистон. Зиндагинома Муҳаммадназар Солеҳов 20 июни соли 1957 дар шаҳри Қӯрғонтеппа ба дунё омадааст. Соли 1979 шуъбаи ғоибонаи бахши ҳуқуқшиносии Донишгоҳи давлатии Тоҷикистонро хатм кард. Фаъолияти корӣ Аз соли 1974 то 1978 хаткашони Додгоҳи собиқ ноҳияи Октябри шаҳри Душанбе ва баъдан иҷрокунандаи ҳукмҳои Додгоҳи собиқ ноҳияи марказии Душанбе буда, пас аз як муддати кор дар дастгоҳи Додситонии кулли Тоҷикистон, дар соли 1987 ноиби додситони собиқ вилояти Кӯлоб ва дар соли 1988 додситони ноҳияи Конибодом таъйин шудааст. Пас аз шикасти Ҳукумати Муросои Миллии Тоҷикистон, дар иҷлосияи 16-уми Шӯрои Олии Тоҷикистон дар шаҳри Хуҷанд ба мақоми Додситони кулли Тоҷикистон баргузида шуд ва то соли 1995 дар ин вазифа кор кард. Аз соли 1995 то соли 1997 ноиби вазири умури дохилии Тоҷикистон ва аз моҳи январи соли 1997 то 26 апрели соли 2000 сардори дастгоҳи раёсати Ҷумҳурии Тоҷикистон буд. Сипас дар мақоми раиси Додгоҳи қонуни асосӣ ва раиси Шӯрои адлияи Тоҷикистон кор кардааст. Аз 13 декабри соли 2003 бори дигар ба мақоми сардори дастгоҳи раёсати Ҷумҳурии Тоҷикистон таъйин шуд ва дар моҳи ноябри соли 2006 ба курсии вазири умури дохилии Тоҷикистон нишаста, 29 январи соли 2009 аз ин мақом бо фармони президент ва бо ҳаққи дар ҷойи дигаре кор накардан, барканор шуд. Худкушӣ Муҳаммадназар Солеҳов 17 июни соли 2009 ҳангоми амалиёти боздошт худашро дар ҳавлиаш тир зад ва ҷон супурд.
Тоҷинисо Маҳмадова

Маҳмадова Тоҷинисо Файзалиевна — узви Кумитаи Маҷлиси намояндагони Маҷлиси Олии Ҷумҳурии Тоҷикистон оид ба илм, маориф, фарҷанг ва сиёсати байни ҷавонон, аз 17 марти соли 2005. Муовини вазири маорифи Ҷумҳурии Тоҷикистон. Зиндагинома Тоҷинисо Маҳмадова 18 ноябри соли 1968 дар ноҳияи Ёвон таваллуд шудааст.
Фаррух Маҳмадов

Фаррух Исроилович Маҳмадов (28.05.1974, н. Ҳамадонӣ), доктори илми тиб. Зиндагинома Фаррух Исроилович Маҳмадов хатмкардаи факултаи муолиҷаи Донишгоҳи давлатии тиббии Тоҷикистон ба номи Абӯалӣ Ибни Сино. Духтур-интерни Институти такмили ихтисоси кормандони тибби Тоҷикистон, мудири кабинети корҳои ташкилию методӣ, ҳамзамон ҷарроҳ, мудири шуъбаи 2-юм, ҷонишини сардухтур оид ба табобати Беморхонаи клиникии шаҳрии ёрии таъҷилӣ буд. Аз 2009 вазифаи дотсенти кафедраи бемориҳои ҷарроҳиталаби 1 Донишгоҳи давлатии тиббии Тоҷикистон ба номи Абӯалӣ Ибни Синоро иҷро намудааст. Фаъолияти илмӣ Муаллифи зиёда аз сад асару мақолаи илмӣ, 14 навоварист, оид ба масъалаҳои ташхиси бармаҳали эхинококкоз, такмили усули коркарди ҷавфи эхинококкии ҷигар ва роҳҳои беҳтар намудани натиҷаҳои ҷарроҳии эхинококкози оризаноки ҷигар пажӯҳишҳои назаррас анҷом додааст. Дар бисёр конфронсу семинарҳои байналмилалӣ иштирок ва маърӯза кардааст. Осор.
Маҳмадсафар Муродов

Маҳмадсафар Муродов (Муродов Маҳмадсафар Исматович феврали 1958, деҳаи Гулобод, ноҳияи Восеъ — 1 ноябри 2024, ҳамон ҷо) — овозхон ва фалаксарои тоҷик, Ҳофизи халқии Тоҷикистон 1. Зиндагинома Соли 1977 Омӯзишгоҳи ҷумҳуриявии маданӣ-равшаннамоии ноҳияи Ленинро ба поин оварда, солҳои роҳбари бадеии Хонаи маданияти деҳкадаи Меҳнатобод, овозхони ансамбли тарона ва рақси "Чашма"-и хоҷагии ба номи Ленини ноҳияи Восеъ, корманди шӯъбаи фарҳанг ва ҳамзамон муаллими Мактаби мусиқии ҳамин ноҳия, аз соли 2012 то охири умр коргардони ансамбли этнографии назди Раёсати фарҳанги вилояти Хатлон буд. Аз беҳтарин фалакхонҳост, баробари камолоти овоз дарду ноларо хуб эҳсос мекунаду бо ҷигари решу сӯхта ва самимияти баланд қариб бист навъи онро иҷро менамояд, ҳангоми хониш бештар дутору найро ба кор мебарад. Баробари рубоиёти халқӣ як силсила таронаҳоро чун "Меҳру вафо", "Дардманди ишқ", "Ба сайри гул наомад", "Фарзанди замин", "Даргоҳи умед", "Рӯзгор", "Ҳамдами ҷон", "Хомӯш намешавад", "Дилрабо" ба савғо овардааст. Ба истеъдоди фалакхониаш дар Афғонистон, Эрон, Покистон, Чин, Ироқ, Миср, Туркия, бисёр давлатҳои Аврупо аз зарби эҳсос каф кӯфтаанд. Дар Консерваторияи Швейтсария се соат фалакхониашро сабт карда, филмсозони Туркманистон дар борааш филми мустанад ба навор бардоштаанд 2. Даргузашт Маҳмадсафар Муродов 1 ноябри 2024 дар синни 66-солагӣ дар ноҳияи Восеъ даргузашт ва ӯро дар мазори деҳаи Гулободи ноҳияи Восеъ дафн кардаанд.
Маҳмадсаид Зувайдзода

ордени "Шараф" дараҷаи, ва диг. Маҳмадсаид Маҳмуд Зувайдзода (2 март 1969, Тоҷикистон — 22 октябр 2022) — ходими давлатии тоҷик. Зиндагинома Маҳмадсаид Зувайдзода 2 марти соли 1969 дар Ҷумҳурии Тоҷикистон таваллуд шудааст, миллаташ тоҷик, маълумоташ олӣ. Соли 1999 Донишгоҳи миллии Тоҷикистонро бо ихтисоси иқтисодчӣ ва соли 2011 Донишгоҳи техникии Тоҷикистон ба номи академик Муҳаммад Осимиро бо ихтисоси муҳандис-сохтмончӣ хатм намудааст. Солҳои дар сафи Қувваҳои мусаллаҳи собиқ Иттиҳоди Шӯравӣ хидмат кардааст. Соли 1990 ба ҳайси устои Кооперативи сохтмонии "Монолит-2"-и шаҳри Душанбе фаъолияти худро оғоз намуда, то соли 2006 дар вазифаҳои муҳандис оид ба таъминот, саркори минтақаи сохтмонӣ, сармуҳандиси Раёсати сохтмонии "Монолит-2" ҶСК "Монолитстрой"-и шаҳри Душанбе, сардори Раёсати сохтмонии "Монолит-2" ҶСК "Монолитстрой"-и шаҳри Душанбе кор кардааст. Солҳои Директори генералии Ҷамъияти саҳҳомии кушодаи "Сомон-Тоҷиксохтмон" ва солҳои Директори генералии Иттиҳодияи истеҳсолии "Тоҷиксемент" буд. Бо Амри Президенти Ҷумҳурии Тоҷикистон аз 4 декабри соли 2013 Директори Дирексия оид ба сохтмони иншооти ҳукуматии Дастгоҳи иҷроияи Президенти Ҷумҳурии Тоҷикистон таъйин гардида, то 12 январи соли 2017 дар ин вазифа фаъолият намуд. 12 январи соли 2017 муовини якуми Раиси шаҳри Душанбе таъйин гардид. Бо Қарори Ҳукумати Ҷумҳурии Тоҷикистон аз 18 ноябри соли 2020 Раиси Кумитаи сохтмон ва меъмории назди Ҳукумати Ҷумҳурии Тоҷикистон таъйин гарди, то дами марг дар ин вазифа кор кардааст (аслан то 5 январи 2023) 1. Бо ордени "Шараф" дараҷаи сарфароз гардонида шудааст.